Portugaliya terma jamoasi hujumchisi Krishtianu Ronaldu Yevropa chempionati birinchi turidan o‘rin olgan Islandiyaga qarshi o‘yindan keyin raqib jamoa futbolchisi Aron Gunnarson bilan futbolka almashishni xohlamadi. Bu haqda Tribuna.Uz xabar bergan. Islandiyalik futbolchi ikki marta Ronalduning oldiga borgan va kiyimlarni almashishni so‘ragan. Uchinchi martada esa Ronaldu unga: "Futbolka almashamiz? Sen kimsan?" deb javob bergan. Eslatib o‘tamiz, o‘yin 1:1 hisobida yakunlangan. Bu natijadan quvongan islandlarni Ronaldu hech qanday maqsadsiz jamoa deb atagan edi. Manba: Tribuna.uz